Ostspessartboh

}

|-
|colspan="4" | Quejn: 
|}
|}

De **Ostspessartbahn** (amtli: **Bahnstrecke Lohr–Wertheim**) wor a Nebnboh in Bayern und Bodn-Wiattmbeag. Se is greßtntoals am Moa entlong vo Loa noch Wertheim valafn. In Wertheim wor da Oschluss on de Bohstreckn noch Miltenberg und noch Lauda.

## Gschicht
Da Betrieb vo da 37,1 Kilometa longa Streckn is om 1. Oktoba 1881 duach de Kenigli Boarischn Stoots-Eisnbohna afgnomma woan, 1,6 Kilometa vo da Streckn san af bodischm Gbiet gleng. De Verbindung is oiadings scho 1885 von der bayerischen Eisnbohvawoitung ois oane vo de om schlechtestn frequentiatn Streckn vo eam Netz bzoachnt woan, wos si aa in de nochfoignda Johrzehntn nicht wesntli gendat hot.

In de Johrn noch am Zwoatn Wödkriag hot a großa Toal vo de Zige scho in Gmindn bgonna, oanige san aa iba Wertheim ausi bis Miltenberg durchgfohrn. Oan Afschwung im Gitavakeah hot de Streckn ob 1959 fia ungfeah zehn Johre zua Vasorgung vo de Autobohbaustejn vo da A 3 und fia Transporte vom Kiesweak Faulbach zu de Baustejn vo da A 7.

Da Personavakeah is zwischn Loa Stodbohhof und Wertheim am 30. Mai 1976 eihgstejt woan, da Obschnitt Loa Bohhof–Loa Stod is om 22. Mai 1977 gfoigt. On dem Obschnitt wiad heit no Gitavakeah, vor oiem zua Vasorgung vom Glasweak, wos do is, durachgefiaht (Stond: 2020). Da Gitavakeah zwischen Lengfurt-Trennfeld und Wertheim is om 26. Mai 1979, zwischn Loa Stod und Lengfurt-Trennfeld om 29. September 1991 eihgstejt woan. De Streckn is on den Obschnittn 1980/81 bzw. 1993 obgbaut woan.

De drei Tunnl vo da Bohstreckn – da Bettingbergtunnel, da Kaffelsteintunnel und da Schlossbergtunnel Wertheim – san 1980/81 vaschlossn woan. Da Bettingbergtunnel hot da Daimler-Benz AG nach Stilllegung vo da Streckn a Zeit long fia Vasuche mitm Spurbus.


2011 Maintal 040 Bettingbergtunnel Osteingang.jpg|Bettingbergtunnel(Osteihgong)
Schlossbergtunnel Wertheim 3.jpg|Schlossbergtunnel Wertheim(Nordeihgong)


De Eisnbohbruggn iban Moa vo Kreuzwertheim noch Wertheim is 1984 demontiat und 175 Kilometa weita moafwerts boa Schweinfurt on da Bohstreckn Kitzingen–Schweinfurt installiat woan. De Eisnbohbruggn iba de Tauber in Wertheim is stuiglegt woan.


Mainbruecke-Wertheim4.jpg|Moabruggn Wertheim(Osicht Ostseitn, ohne Eisnbohbruggnibabau)
SW-Mainbruecke-Eisenbahn.jpg|Oita Eisnbohbruggnibabau, seit 1984 in Schweinfurt
TWT6.JPG|Tauberbruggn Wertheim


## Zukunft

De Wiedaafnohme vom Personavakehr afm Obschnitt Loa Bohhof – Loa Stod wiad diskutiat. Im Nohvakeahsplo vom Landkroas is diese Moßnohme entholtn.
Im Zielfoahplo vom Deutschland-Takt is a stindliche Regionoiboh von Loa Stod iba Wiazbuag noch Marktbreit vorgsehn. Ende Feba 2022 hot de Bayerische Eisenbahngesellschaft (BEG) in oana Potenzialanalyse festgstejt, dass de Reaktiviarung bis Loa Stod a Foahgastpotentioi vo 1.560 Personakilometan pro Kilometa Strecknlenga afweist und domit as erschte vo via Reaktiviarungskriterien afillt is.

## Betriebsstejn

### Deckenbaubahnhof Bettingen
Boa da Wertheima Ortschoft Bettingen hot zua Zeit vom Bau vo da Bundesautobahn 3 boa Kilometa 30,4 a sognennta „Decknbaubohhof“ on da Bohstreckn bstonda, wo in Gonzzign Baumaterioi fia de Autoboh ongfoahn woan is, de wo in oan Tiefbunka on oam Oschlussgleis kippt woan san.

### Wertheim
Da Bohhof Wertheim is aa a Betriebsstej.

## Literatur
* 
* 
* Manfred Schneider, Viktor Jagodics (Hrsg.): *Die Lohrer Bahn*. GHK-Verlag, Kreuzwertheim 2005, ISBN 3-00-017942-9.
* Andreas Kuhfahl, *Nebenbahnen in Unterfranken*, Eisenbahn-Fachbuchverlag 2003, Neustadt bei Coburg, S. 167–182, ISBN 3-9805967-9-6.

## Weblinks

* Tunnelportale der Bahnstrecke Lohr–Wertheim
* Kursbuchauszug von 1944
* Verkehr auf der Kbs 416g im Jahr 1958

## Einzelnachweise